הצורך במהירות

הצורך במהירות (Need For Speed) הוא סרט פעולה אמריקאי תלת-ממדי משנת 2014, שבויים על ידי הבמאי סקוט וו ונכתב על ידי ג'ון וג'ורג' גטינס. בסרט מככב אהרון פול כמתחרה במרוצי רחוב בשם טובי מארשל, היוצא למירוץ גורלי נגד דינו ברוסטר (דומיניק קופר), האחראי למות חברו ולהפללתו ברצח. הסרט יצא לאקרנים ב-14 במרץ 2014. הוא זכה לביקורות שליליות מצד המבקרים, אך לביקורות חיוביות מצד הצופים. הוא גרף רווחים של למעלה מ-203 מיליון דולר. טובי מרשל ודינו ברוסטר הם שני יריבים ותיקים על מסלולי המרוצים. כשהם מחליטים לקבוע מרוץ שיכריע מיהו הטוב ביותר, מצטרף אליהם פיט קולמן, גיסו של דינו וחברו הקרוב של טובי. במהלך המירוץ גורם דינו למותו של פיט, אך מפליל בכך את טובי, שנשלח לכלא. כשטובי יוצא מהכלא, הוא מחליט, בעזרת צוות המוסך שלו, להביס את דינו במירוץ הנחשב ביותר, ולנקות את שמו. דינו מנסה שוב ושוב להתנקש בטובי, ואף מצליח להרוס את הפורד מוסטנג המיוחדת איתה מתחרה טובי, על מנת למנוע את השתתפותו במירוץ. אמנם, טובי, בעזרת חברתו ג'וליה מצליח להגיע למירוץ, מנצח את דינו באמצעות קוניגסג אגירה ומצליח להוכיח את חפותו ואת אשמתו של דינו ברצח גיסו. טובי מארשל (אהרון פול), מכונאי רכב מקצועי ומתחרה במרוצי רחוב מפרוורי ניו יורק, שנכלא על רצח שלא ביצע ומחפש לנקום את מותו של חברו. דינו ברוסטר (דומיניק קופר), מתחרה מרוצי רחוב מקצועי ויריבו הישיר של טובי שרצח בשוגג את פיט והפליל את טובי ברצח. ג'וליה מאדון (אימוג'ן פוטס), מתווכת רכבי יוקרה המתאהבת בטובי. פיט קולמן (האריסון גילברטסון), גיסו של דינו וחברו הטוב של טובי. בני (מאבריק) ג'קסון (קיד קאדי), חברו של טובי. מטיס מסוק המסייע למרוצי הרחוב בזיהוי ניידות משטרה המכונה בפי החבורה: "שקרן אחד", בשל טענותיו כי הוא יודע להטיס מטוס. במהלך הסרט הוא מוכיח את טענתו כשהוא מטיס מטוס ססנה המסייע לטובי. ג'ו פאק (ראמון רודריגז), המכונאי המקצועי במוסכו של טובי. נוהג ברכב מסחרי פורד F-450, המכונה "החיה". פין (ראמי מאלק), חבר בצוות של טובי. אחראי על תחום המחשוב והטכנולוגיה. מונארך (מייקל קיטון), מיליונר תמהוני ומתבודד המארגן את מרוץ "דה-לאון", אליו מוזמנים ששת נהגי מרוצי-הרחוב הטובים בעולם. המנצח במירוץ נוטל כפרס את רכביהם של חמשת המתמודדים האחרים. אניטה קולמן (דקוטה ג'ונסון), אחותו הגדולה של פיט, חברתו לשעבר של טובי וזוגתו של דינו ברוסטר. ביולי 2012 הודיעו אולפני דרימוורקס כי יפיקו סרט המבוסס על סדרת המשחקים ניד פור ספיד של חברת Electronic Arts. הסרט תוכן לצאת לאור ב-7 בפברואר 2014, ולאחר מכן נדחה מועד ההפצה ל-14 במרץ 2014. האחים ג'ורג' וג'ון גטינס כתבו תסריט שהיה מוכן כבר באפריל 2012. ביולי אותה שנה הוצע התפקיד הראשי תחילה לטיילור קיטש, אך בחודש אוקטובר נבחר לבסוף השחקן אהרון פול לגלם את דמותו של טובי מארשל. האודישן המקורי של פול נערך על דמותו של דינו ברוסטר, אך הבמאי וו, בהמלצת אולפני דרימוורקס ובהמלצת סטיבן ספילברג, החליט להציב אותו כשחקן הראשי. מדיה וקבצים בנושא הצורך במהירות בוויקישיתוף אתר האינטרנט הרשמי של הצורך במהירות (באנגלית) "הצורך במהירות", במסד הנתונים הקולנועיים IMDb (באנגלית) "הצורך במהירות", באתר נטפליקס "הצורך במהירות", באתר AllMovie (באנגלית) "הצורך במהירות", באתר Rotten Tomatoes (באנגלית) "הצורך במהירות", באתר Box Office Mojo (באנגלית) "הצורך במהירות", באתר Metacritic (באנגלית) "הצורך במהירות", באתר אידיבי "הצורך במהירות", באתר דיסני+ סרטים (באנגלית) "הצורך במהירות", במסד הנתונים הקולנועיים KinoPoisk (ברוסית) Team, The Deadline (2012-07-10). "Disney Sets 'Need For Speed' Release For Feb. 7, 2014". Deadline (באנגלית אמריקאית). נבדק ב-2018-04-26. "'Breaking Bad' Star Aaron Paul Lands DreamWorks' 'Need for Speed'". The Hollywood Reporter (באנגלית). נבדק ב-2018-04-26. Ito, Robert (2014-03-05). "Aaron Paul Grabs the Wheel in 'Need for Speed'". The New York Times (באנגלית אמריקאית). ISSN 0362-4331. נבדק ב-2018-04-26.